text: X I I.
  Nihilominus cum contumacia plebis, quae secesserat, non nisi instituto hoc magistratu, expugnari potuerit, summa necessitate circumventi Patres in eum consensêre: hoc maximè nomine culpandi, quod pessimis suis consiliis hujus necessitatis sibi ipsis fuerint auctores. Quanto enim minora erant, quae hactenus toties repetitis precibus ac motibus, sed nequicquam, plebs flagitabat? His, licet essent iniqua, concessis, majorae haec mala haud dubiè fuissent praeventa. Et iniqua petenti ejusmodi multitudini haud neganda sunt, ne repulsam passa flagitet atque obtineat iniquiora.